**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov  informovaná prostredníctvom predbežnej informácie zverejnenej dňa 16. augusta 2022 na portáli Slov-Lex (PI/2022/192). Lehota na vyjadrenie sa k hlavným bodom konzultácií bola určená do 14. septembra 2022.

V lehote na zaslanie podnetov a návrhov zo strany verejnosti boli navrhovateľovi doručené podnety zo strany:

1. mimovládna organizácia: Liga za ľudské práva

2. osoba: Barbora Meššová

3. osoba: Jakub Pavolko

Následne boli všetky vyššie uvedené subjekty prizvané na konzultácie, pričom stretnutia sa zúčastnili len zástupcovia Ligy za ľudské práva (M. Mittelmannová, D. Arbet). Všetky predložené pripomienky zo strany verejnosti boli prerokované a nezrovnalosti boli vykonzultované. Pripomienky neboli akceptované z dôvodu, že obsahovo nesúviseli s pripravovanou novelou zákona o pobyte cudzincov.